Джо Зайнер

Джо Зайнер (анг. Jo Zayner, нарадзіўся 8 лютага 1981 г. у шт. Індыяна) — амерыканскі біяхакер, мастак, навуковец, яскравы прадстаўнік грамадзянскай навукі і аматарскай біялогіі (DIYbio). Першым распрацаваў і пачаў прадаваць адмысловыя наборы ODIN, якія дазвалялі не дасведчаным у генетычнай інжынерыі людзям мадыфікаваць жывыя арганізмы, выкарыстоўваючы тэхналогію рэдагавання геному .

 Адукацыя і навуковая дзейнасць 
Джо Зайнер вырас на невялікай ферме ў штаце Індыяна, да 19 гадоў працаваў праграмістам у кампаніі Motorola. Затым пайшоў навучацца ва , які закончыў з атрыманнем ступені бакалаўра ў біялогіі раслін. Пасля Зайнер працягнуў навучанне ў Апалачскім дзяржаўным універсітэце (Бун, шт. Пауночная Караліна), дзе атрымаў ступень магістра клетачнай і малекулярнай біялогіі. У 2013 годзе атрымаў доктарскую ступень у галіне біяфізікі ў Чыкагскім універсітэце. Затым на працягу двух гадоў Зайнер працаваў у якасці даследчыка ў Каліфарнійскім даследчым цэнтры Эймса, дзе займаўся пытаннямі дызайна марсіянскай калоніі.

У студзені 2016 года Зайнер запусціў краўдфандынгавую кампанію па збору сродкаў для выпуска набораў CRISPR/Cas, якія б дазвалялі шырокай грамадскасці эксперыментаваць з рэдагаваннем бактэрыяльнай ДНК. З гэтай мэтай была заснавана кампанія ODIN (Open Discovery Institute), якая мела чатырох супрацоўнікаў і размяшчалася у гаражы Зайнера. Галоўным дарадцам ODIN выступіў Джордж Чэрч, прафесар генетыкі  і заснавальнік праекта PersonalGenomes.

 Біяхакінг і грамадзянская навука 
У лютым 2016 года Зайнер паспрабаваў правесці сабе поўную трансплантацыю фекальнага мікрабіёма, каб даведацца, ці можна з дапамогай гэтай працэдуры вылечыць свае страўнікава-кішэчныя захворванні. Гэты эксперымент быў задакументаваны і пазней ператвораны ў кароткаметражны дакументальны фільм Gut HackNew York Times Op Docs: Gut Hack. — New York TimesGut Hack. — IMDB.

У снежні 2016 года Зайнер стварыў флуарэсцэнтнае піва з дапамогай інжынерных дрожджаў, якія утрымлівалі зялёны флуарэсцэнтны бялок з мядуз. Пазней ODIN выпусціла спрошчаныя наборы, якія дазвалялі людзям ствараць свае ўласныя флуарэсцэнтныя дрожджы.

У 2019 годзе Зайнер запусціў адмысловы лекцыйны курс Bioengineering 101, які змяшчаў серыю навучальных відэа для тых, хто ўпершыню вывучае біятэхналогіі.

У 2020 годзе Зайнер і яшчэ некалькі чалавек, якія ўваходзілі ў біяхакерскую групу The Central Dogma Collective (CDC), выпрабавалі на сабе самаробную вакцыну супраць каранавіруса. Ва ўсіх удзельнікаў эксперымента быў атрыманы задавальняючы імунны адказHome-Made Covid Vaccine Appeared to Work, but Questions Remained. — Bloomberg, усе даныя і справаздачы аб гэтым доследзе былі зроблены адкрытымі для грамадскасціBoston’s Murky World of Open-Source COVID-19 Vaccine Research. — digboston.com..

 Мастацкая дзейнасць 
міні|Chromochord|136x136пкс
Мастацкія працы Зайнера (як майстра перфоманса) выстаўляліся ў , ,  і іншых.

Падчас вучобы ў Чыкагскім універсітэце Зайнер стварыў музычны інструмент Chromochord, у якім бялкі, адчувальныя да святла, узроўня кіслароду і знешняга ціску, генеравалі электрычныя сігналы, якія затым пераводзіліся ў музыку. Адзіны перфоманс з выкарыстаннем Chromochord быў праведзены ў Нью-Ёрку ў цэнтры сучаснага мастацтва .

 Зноскі 
Катэгорыя:Генетычная інжынерыя
Катэгорыя:Грамадзянская навука
Катэгорыя:Нарадзіліся 8 лютага
Катэгорыя:Нарадзіліся ў 1981 годзе
Катэгорыя:Вучоныя ЗША
Катэгорыя:Мастакі XXI стагоддзя

 Спасылкі 

 Асабісты веб-сайт Джо Зайнера
Катэгорыя:Трансгуманісты